Gemeen Stood

**Stood** () is en Gemeen in’n Landkreis Stood in Neddersassen mit . Nöömt is de Gemeen na de Stadt Stood. Stood is Kreisstadt von’n Landkreis Stood un en Eenheitsgemeen.

De Stadt gellt na dat neddersassische Kommunalverfatensgesett as Sülvstännige Gemeen. 

## Geografie

De Navergemenen sünd Hullern-Twielenfleet, Gothenborg un Dullern in’n Süüdoosten, Deinst in’n Süden, Freenbeek in’n Süüdwesten, Düünbeudel un Hammoh in’n Westen un Drochters in’n Noordwesten.

In’n Noordoosten op dat annere Över von de Elv in Sleswig-Holsteen doot de Gemenen Seestermüh, Haselau, Haseldörp un Heteln liggen (all in’n Kreis Pinnbarg).

## Historie

De Gemeen Stood is an’n 1. Juli 1972 ut de olen Gemenen Bützfleet, Haddörp, Hagen, Schölisch, Stood un Wiepenkathen tohoopleggt worrn.

### Inwahnertall

## Politik

### Gemeenraad

;Liddmaten:

### Börgermeesters

Na de Kommunalwahl 2006 in Neddersassen weer Andreas Rieckhof (SPD) de eerste Vulltied-Börgermeester von Stood. An’n 23. März 2011 is Rieckhoff na de Börgerschopswahl 2011 in Hamborg as Staatsraat na Hamborg wesselt. Bet to de Kommunalwahl in Neddersassen hett Stood keen Börgermeester hatt un de eerste Stadtraad Dirk Kraska harr kommissarisch dat Amt. An’n 11. September 2011 is Silvia Nieber (SPD) as Börgermeestersch wählt wurrn.

### Stadtdirekters

### Oortschoppen

Siet 1972 is de Gemeen indeelt in den Karnoort Stood un de polietschen Oortschoppen Bützfleet, Haddörp, Hagen un Wiepenkathen. De veer Oortschoppen hebbt all en egen Oortsraad un Oortsbörgermeester.

### Wapen un Flagg

Dat Wapen von de Gemeen wiest op blauen Grund en sülvern Slötel, de mit’n Boort na baven vörn wiest. Schildhollers sünd twee Griepen mit gollen Mahn, gollen Flögels, rode Tung un rode Klauen. De beiden Griepen staht över en Mottoband mit de Bookstaven S.P.Q.ST. (latiensch för *Senatus Populusque Stadensis*: „De Raad un de Börger von Stood“).

De Slötel stammt ut dat Wapen von dat Arzbisdom Bremen. De Schild as Wapen von Stood is von Münten al ut dat 13. Johrhunnert nawiest. De Griepen un dat Motto sünd eerst in dat 19. Johrhunnert toföögt worrn. De Gemeen Stood hett dit Wapen 1972 von de Stadt Stood övernahmen.

### Stadtpartnerschoppen

* Goldap, Polen (siet 24. März 1998)
* Karlshamn, Sweden (siet  23. Juni 1984)
* Givat Shmuel, Israel (siet 16. Juli 1987)

### Ehrenbörgers

Ehrenbörgers von Stood sünd:

* 19. November 1864: Gottlieb Wilhelm Freudentheil
* 1884: Andreas von Müller
* 1892: Carl Ludwig Neubourg
* 1908: Heinrich Holtermann
* 1961: Ludwig Jürgens
* 1964: Hans Wohltmann
* 2001: Heinz Dabelow
* 2003: Horst Eylmann

## Söhns un Döchter vun de Stadt

## Weertschop un Infrastruktur

De Hauptoord Stood billt en Middelzentrum för de Öörd in de Ümgegend.

De Gemeen Stood gellt as Utfloogsoort (Stand 1. Januar 2015). Dat bedüüdt ünner annern, dat na dat Neddersassische Gesett över de apenen Tieden un de Verkoopstieden von Ladens Ladens ok sünndags apenmaken dröfft.

### Ünnernehmens

In de Gemeen Stood gifft dat över 3.100 Bedrieven in de mehr as 25.000 Minschen arbeidt.

To de gröttsten Ünnernehmens tellt: dat Dow-Wark Stood, VAW, AOS, Airbus-Wark Stood, E.On.

### Scholen

De Gemeen Stood is Dreger von de Hauptscholen An’n Hogenwedel un Thuner Straat, von de Realscholen An’n Hogenwedel un Camper Höh, von de Integreerte Gesamtschool Stood un von de Grundscholen Montessori-School, An’n Borggraven, Camp, Pestalozzi un Bockhorster Weg in Stood un von de Grundscholen Bützfleet, Ottenbeek, Hagen, Haddörp un Wiepenkathen.

## Footnoten



## Weblenken

* Websteed von de Gemeen (hoochdüütsch)